Dimitar Radev

Dimitar Radev (født 12. juli 1956 i Plovdiv) er en bulgarsk økonom, som siden juli 2015 har vært sentralbanksjef i Bulgarias nasjonalbank (BNB).Bosnia-Hercegovinas sentralbank - President of the Governing Board / Governor Senad Softić Ph.D.  , besøkt 30. april 2016.  

 Utdanning og yrkeskarriere 
Radev har en mastergrad i samfunnsøkonomi fra University of National and World Economy i Sofia, og har et fellowship ved Georgetown University i Washington. 

Fra 1980 til 1992 hadde han ulike stillinger innen politikken, bl.a. avdelingsleder i finansdepartementet, kabinettet (Council of Ministers) og finans- og planleggingsdepartementet. Fra 1992 til 2001 var han visefinansminister i seks bulgarske regjeringer på rad. Deretter var han assistent for administrerende direktør i Det internasjonale pengefondet (IMF) i to år, fram til 2003, før han jobbet videre i IMF, som rådgiver innen offentlig finans. I 2006 ble han seniorøkonom i IMF, i avdelingen for finanspolitikk (Fiscal Affairs Department). 

Den 15. juli 2015 ble han utnevnt til Bulgarias sentralbanksjef, og han overtok da etter Ivan Iskrov, som hadde sittet siden 2003. 

 Referanser 

 Eksterne lenker 
 Presentasjon hos sentralbanken

Kategori:Sentralbanksjefer
Kategori:Bulgarske økonomer
Kategori:Fødsler i 1956